**Druskininkų miesto želdynų ir želdinių inventorizacija**

2023 metais buvo vykdoma Druskininkų miesto želdynų ir želdinių inventorizacija, kurią atliko UAB Želdynų vizija. Inventorizacija buvo vykdoma detaliuoju (1) ir bendruoju būdu (2).

1. Druskininkų miesto detaliosios inventorizacijos metu M. K. Čiurlionio g. (a), K. Dineikos g.(b), V. Krėvės g.(c) ir V. Kudirkos g. (d) želdinių inventorizavimo darbai buvo atliekami 2023 metų vasarą, vadovaujantis detalizuotomis moksliniu-praktiniu pagrindu ,,Želdynų ir želdinių inventorizavimo ir apskaitos taisyklėmis“ (2008 m. sausio 8 d. nr. D1-5).
2. **M.K.Čiurlionio g. želdinių inventorizacija**
3. Minėtoje teritorijoje auga 226 medžiai, turintys 230 kamienų ir 1 krūmų gyvatvorė;
4. Iš viso identifikuota 9 medžių taksonai ir 1 krūmų taksonas. Spygliuočių medžių yra 3 vnt., kietųjų lapuočių - 60 vnt. (*61 kamienas*), minkštųjų lapuočių - 163 vnt. (*166 kamienai*);
5. Vidutinis inventorizuotų medžių kamienų aukštis siekia 9,4 m (*nuo 4,5 iki 21 m*). Vidutinis inventorizuotų medžių kamienų skersmuo yra 25 cm (*nuo 6 iki 67 cm*). Didžiausią skersmenį pasiekė 1 paprastasis klevas;
6. **K. Dineikos g. želdinių inventorizacija**
7. Minėtoje teritorijoje auga 52 medžiai, turintys 63 kamienus ir 3 krūmai;
8. Iš viso identifikuota 8 medžių taksonai ir 1 krūmų taksonas. Spygliuočių medžių yra 3 vnt., kietųjų lapuočių - 37 vnt. (*46 kamienai*), minkštųjų lapuočių - 12 vnt. (*14 kamienų*);
9. Vidutinis inventorizuotų medžių kamienų aukštis siekia 19 m (*nuo 7 iki 27 m*). Vidutinis inventorizuotų medžių kamienų skersmuo yra 45 cm (*nuo 15 iki 89 cm*). Didžiausią skersmenį pasiekė gražus paprastasis klevas, atitinkantis Savivaldybės saugomo objekto (GPO) kriterijus ;
10. **V. Krėvės g. želdinių inventorizacija**
11. Minėtoje teritorijoje auga 65 medžiai (paprastieji klevai);
12. Vidutinis inventorizuotų medžių kamienų aukštis siekia 13,5 m (*nuo 6 iki 19 m*). Vidutinis inventorizuotų medžių kamienų skersmuo yra 26 cm (*nuo 8 iki 47 cm*);
13. **V. Kudirkos g. želdinių inventorizacija**
14. Minėtoje teritorijoje auga 98 medžiai;
15. Iš viso identifikuoti 7 medžių taksonai. Spygliuočių medžių yra 1 vnt., kietųjų lapuočių - 82 vnt., minkštųjų lapuočių - 15 vnt.;
16. Vidutinis inventorizuotų medžių kamienų aukštis siekia 9,5 m (*nuo 5,5 iki 22 m*). Vidutinis inventorizuotų medžių kamienų skersmuo yra 19 cm (*nuo 7 iki 66 cm*);
17. Druskininkų miesto bendrosios inventorizacijos metu želdynuose augančių želdinių inventorizavimo darbai buvo atliekami 2023 metų vasarą, vadovaujantis detalizuotomis moksliniu-praktiniu pagrindu ,,Želdynų ir želdinių inventorizavimo ir apskaitos taisyklėmis“ (2008 m. sausio 8 d. Nr. D1-5).

Bendras inventorizuotas Druskininkų miesto želdynų plotas 2023 metais buvo 33,76 ha, o juose esančių želdinių lajomis padengtas plotas buvo 10,43 ha, arba 30,9 % želdynų ploto. Bendrosios inventorizacijos metu buvo inventorizuoti šie plotai:

a) Druskininkų miesto parkai – Druskonio ež. (be Druskonio ež. ploto), Senųjų gydyklų, Vijūnėlės tv. (be Vijūnėlės tv. ploto), Vytauto g.;

1. Druskininkų miesto skverai – M. K. Čiurlionio, I. Fonbergo g., Maironio g., Šv. Jokūbo g., Žaliosios g.;
2. Druskininkų miesto aikštės – Laisvės, Švč. Mergelės Marijos Škaplierinės bažnyčios ;
3. Druskininkų miesto Nemuno krantinė;
4. Druskininkų miesto Vilniaus alėja.

Iš viso Druskininkų miesto želdynuose2023 metaisinventorizuota 937 sąlyginės grupės, kuriose identifikuota virš 2820 medžių, 14 medynėlių, medžių eilės, gyvatvorių (*kuriose medžių kiekis nekonkretizuotas*) bei 1855 krūmai ir 30 jų grupių ar gyvatvorių (*kuriose krūmų kiekis nekonkretizuotas*).

Druskininkų miesto želdynuose vyrauja mišrūs želdiniai. Nors želdinių apskaitos metu, kaip jau minėta, įvertintos 937 želdinių grupės, kuriose vidutiniškai auga po kelias (2-4) medžių ar krūmų rūšis, augalų rūšių ir formų (*veislių*) skaičius grupėse buvo pats įvairiausias – nuo vieno iki keliasdešimties.

Iš viso Druskininkų miesto želdynuose identifikuota 31 šeimos, 61 genties ir 169 medžių ir krūmų rūšys bei formos. Inventorizuotuose želdiniuose auga 26 spygliuočių ir 143 lapuočių medžių ir krūmų rūšys ir formos.

Aukščiausi medžiai Druskininkų miesto želdynuose, pasiekę 30-32 m aukštį - buvo 4 pilkosios tuopos ( 3 vnt. Druskonio ež. parke, 1 vnt. Senųjų gydyklų parke) ir 2 mažalapės liepos (Senųjų gydyklų parke).

Drūčiausi medžiai Druskininkų miesto želdynuose, kurių skersmuo (*krūtinės aukštyje*) 1,00 - 1,68 m, yra 3 pilkosios tuopos (1 vnt. Druskonio ež. parke, 2 vnt. Senųjų gydyklų parke), 1 paprastasis ąžuolas (Druskonio ež. parke), 1 paprastasis klevas (Druskonio ež. parke), 1 mažalapė liepa ( Švč. Mergelės Marijos Škaplierinės bažnyčios aikštėje) ir 1 paprastoji pušis (Druskonio ež. parke).